Riżoluzzjoni tal-Parlament Ewropew ta' l-25 ta' April 2007 dwar Strateġija Tematika għall-Użu Sostenibbli tar-Riżorsi Naturali (2006/2210(INI))



Official Journal 074 E , 20/03/2008 P. 0660 - 0669



P6_TA(2007)0154 Strateġija Tematika għall-Użu Sostenibbli tar-Riżorsi Naturali Riżoluzzjoni tal-Parlament Ewropew ta' l- 25 ta' April 2007 dwar Strateġija Tematika għall-Użu Sostenibbli tar-Riżorsi Naturali (2006/2210(INI)) Il-Parlament Ewropew, - wara li kkunsidra l-komunikazzjoni mill-Kummissjoni "Lejn Strateġija Tematika dwar l-Użu Sostenibbli tar-Riżorsi Naturali" (COM(2003)0572), - wara li kkunsidra l-komunikazzjoni mill-Kummissjoni "Strateġija Tematika dwar l-użu sostenibbli tarriżorsi naturali" (COM(2005)0670), - wara li kkunsidra r-Reviżjoni ta' l-Istrateġija għall-Iżvilupp Sostenibbli ta' l-UE — Strateġija Mġedda [1], - wara li kkunsidra l-Konvenzjoni dwar id-Diversità Bijoloġika adottata f'Rio de Janeiro fl-1992, - wara li kkunsidra d-Direttiva 2001/42/KE tal-Parlament Ewropew u tal-Kunsill tas- 27 ta' Ġunju 2001 dwar l-istima ta' l-effetti ta' ċerti pjanijiet u programmi fuq l-ambjent [2], - wara li kkunsidra l-Artikoli 2 u 6 tat-Trattat KE, li jistipulaw li rekwiżiti ta' ħarsien ambjentali jridu jkunu integrati fis-setturi varji tal-politika Komunitarja bil-għan li jiġi promoss l-iżvilupp ta' l-attivitajiet ekonomiċi b'rispett għall-ambjent, - wara li kkunsidra l-Artikolu 174 tat-Trattat KE, - wara li kkunsidra s-Sitt Programm ta' Azzjoni Ambjentali tal-Komunità (is-Sitt EAP) [3], - wara li kkunsidra s-Sitt Programm ta' Azzjoni Ambjentali tal-Komunità (is-Sitt EAP), wara li kkunsidra l-komunikazzjoni mill-Kummissjoni "Lejn l-avvanz ta' l-użu sostenibbli tar-riżorsi: Strateġija Tematika għall-prevenzjoni u r-riċiklaġġ ta' l-iskart" (COM(2005)0666), - wara li kkunsidra r-riżoluzzjoni tiegħu tal- 5 ta' Lulju 2005 dwar il-komunikazzjoni mill-Kummissjoni lill-Kunsill u lill-Parlament Ewropew dwar it-Tħeġġiġ ta' Teknoloġiji għall-Iżvilupp Sostenibbli: Pjan ta' Azzjoni ta' l-Unjoni Ewropea għat-Teknoloġiji Ambjentali [4], - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6-0054/2007), A. billi, fl-għexieren ta' snin li ġejjin, bidla demografika mgħaġġla fid-dinja se ġġib pressjoni dejjem akbar fuq il-klima, ir-riżorsi naturali u l-bijodiversità, u billi din il-bidla hija konnessa wkoll mad-disparità filprosperità bejn id-dinja industrijalizzata u l-pajjiżi li qed jiżviluppaw, B. Billi żvilupp ekonomiku sostenibbli, flimkien ma' tqassim ġust u ekwu tal-benefiċċji li jirriżultaw mirriżorsi naturali, aċċess għar-riżorsi u s-swieq, huwa meħtieġ biex itaffi l-faqar u jżid il-benesseri talbniedem, C. billi, minħabba ż-żieda mgħaġġla tal-popolazzjoni tad-dinja, sa l-2010, 400 miljun persuna oħra se jkunu qed jgħixu fid-dinja; billi f'dinja fejn kulħadd jiddependi minn xulxin dejjem aktar ma nistgħux nibqgħu nipproduċu u nikkunsmaw kif qed nagħmlu bħalissa u billi, fid-dinja kollha, 15,500 speċi ta' pjanti u annimali huma f'periklu serju ta' estinzjoni; billi fl-għexieren ta' snin riċenti kważi kull tip ta' ekosistema u l-ispeċi kollha diġà batew ħafna u billi l-ilma ħelu huwa riżors prezzjuż ħafna, li qiegħed taħt pressjoni; billi l-kriżi dinjija ta' l-ilma hija theddida għall-ħajja tal-bniedem u għall-iżvilupp sostenibbli u fl-aħħarnett anke għall-paċi u s-sigurtà, D. billi, madwar id-dinja, il-'footprint' ekoloġiku [5] medju issa huwa 2.2 ettari per kapita għalkemm mhux suppost ikun iktar minn 1.8 ettari sabiex jibqa' fil-limiti tal-bijokapaċità tad-Dinja; mad-dinja kollha, il-bnedmin qed jużaw 25 % iktar minn kemm id-Dinja tipproduċi kull sena, jew fi kliem ieħor, id-Dinja kellha bżonn sena u tliet xhur biex tipproduċi dak li aħna użajni f'sena waħda (2003) (WWF Eco-report 2006), E. billi, skond l-Evalwazzjoni tal-Millenju ta' l-Ekosistemi tan-NU ta' l-2005, kien hemm tnaqqis f'kull 2 minn 3 ekosistemi mill-bidu tas-sittinijiet u billi d-domanda għar-riżorsi naturali żdiedet b'70 % flistess perjodu, F. billi skond l-Aġenzija Ewropea għall-Ambjent, il-'footprint' ekoloġiku ta' l-Ewropa kien aktar millbijokapaċità tiegħu stess fl-1960 u sa llum huwa d-doppju tal-bijokapaċità tiegħu; billi dan mhux kompatibbli ma' l-iżvilupp ekwitabbli sostenibbli, G. billi l-falliment s'issa biex jiġi assenjat valur lill-kapital naturali, f'servizzi ta' l-ekosistema partikulari huwa impediment serju fl-isforzi ġenerali biex jiġi stabbilit qafas għal użu sostenibbli ta' riżorsi naturali, H. billi l-interessi tal-kummerċ u ta' l-ambjent m'hemmx għalfejn ikunu f'kunflitt; billi, madanakollu, prosperità ekonomika suffiċjenti fil-futur se tkun possibbli biss f'sistema bbażata fuq is-suq li fiha lforom kollha tal-kapital, inkluż kapital naturali, ikollhom valur sħiħ, u l-ispejjeż tal-ħsara għas-saħħa tal-bniedem u għall-ambjent jiġu kompletament internalizzati fil-prezzijiet tal-prodott, I. billi t-tkabbir ekonomiku li qed jiżdied fil-pajjiżi li qed jiżviluppaw se jżid aktar il-pressjoni fuq lambjent, J. billi progress fil-qasam tat-tagħrif speċjalizzat u tat-teknoloġija huwa kruċjali sabiex jintlaħaq bilanċ bejn it-tkabbir ekonomiku fuq naħa u s-sostenibilità soċjali u ekoloġika fuq l-oħra, K. billi skond l-Artikolu 6 tat-Trattat, imsaħħaħ mill-Proċess ta' Cardiff, rekwiżiti ta' ħarsien ambjentali jridu jkunu integrati fil-formulazzjoni u fl-implimentazzjoni tal-politika ta' l-UE, L. billi hemm ftit komplementarjetà u m'hemmx biżżejjed koordinazzjoni bejn il-fora internazzjonali differenti responsabbli għall-iżvilupp sostenibbli (Konvenzjoni dwar id-Diversità Bijoloġika, Protokoll ta' Kyoto, Konvenzjoni għall-Ġlieda kontra d-Deżertifikazzjoni, eċċ.), barra minn hekk ma hemm lebda għodda biex tinforza dawn il-ftehimiet madwar id-dinja, M. billi l-Istrateġija ta' l-UE għat-Tkabbir u l-Impjiegi [6] mħaddna mis-Samit tar-Rebbiegħa ta' l-2005 tagħti prijorità għolja lil aktar użu sostenibbli tar-riżorsi naturali u tistieden lill-UE biex tkun minn ta' l-ewwel fil-bidla għal konsum u produzzjoni iktar sostenibbli fl-ekonomija globali, N. wara li kkunsidra l-prinċipji gwida għal żvilupp sostenibbli adottati mill-Kunsill Ewropew fil- 15 u fis- 16 ta' Ġunju 2006, li għandhom jiffurmaw il-bażi għal żvilupp sostenibbli, b'mod partikulari dawk relatati mal-kwalità tal-ħajja u s-solidarjetà bejn u fost il-ġenerazzjonijiet, O. billi, fil-komunikazzjoni tagħha dwar ir-reviżjoni ta' l-Istrateġija ta' Żvilupp Sostenibbli ta' l-UE — pjattaforma għall-azzjoni (COM(2005)0658), il-Kummissjoni tiddikjara li: - l-UE u l-Istati Membri jridu jkomplu jinvestu fir-riċerka u t-teknoloġija biex isibu metodi ġodda ta' produzzjoni u konsum li huma effiċjenti f'sens ta' nfiq u effiċjenti f'sens ta' riżorsi, - l-UE għandha tkun minn ta' l-ewwel fid-dinja fit-teknoloġiji eko-effiċjenti u li jiffrankaw l-enerġija sabiex jitnaqqas il-livell għoli ta' dipendenza fuq ir-riżorsi naturali, - l-UE trid tissalvagwardja l-kapaċità tad-dinja li ssostni l-ħajja fid-diversità kollha tagħha, tirrispetta l-limiti tar-riżorsi naturali tal-pjaneta u tiżgura livell għoli ta' ħarsien u titjib tal-kwalità ta' lambjent, - sa l-2012, 12 % tal-konsum ta' l-enerġija ta' l-Istati Membri jrid jiġi minn sorsi li jiġġeddu, - sa l-2010, 21 % tal-konsum ta' l-elettriku ta' l-Istati Membri jrid jiġi minn sorsi li jiġġeddu, P. billi f'Ġunju 2006, il-Kunsill Ewropew talab fost l-oħrajn, dan li ġej fl-Istrateġija Mġedda ta' Żvilupp Sostenibbli ta' l-UE: - l-istrateġija ta' l-UE dwar l-użu sostenibbli ta' riżorsi naturali għandha tkun komplementata b'numru ta' miri u miżuri fuq livell ta' UE, - biex titjieb l-effiċjenza tar-riżorsi sabiex jitnaqqas l-użu ġenerali ta' riżorsi naturali li ma jiġġeddux u l-impatti ambjentali relatati ta' l-użu ta' materja prima, u b'hekk jintużaw riżorsi naturali li jiġġeddu b'rata li ma taqbiżx il-kapaċità ta' riġenerazzjoni tagħhom, Q. billi s-Sitt EAP: - jistipula programm li l-objettivi tiegħu jaqblu mal-prijoritajiet ewlenin tal-Komunità, jiġifieri lbidla fil-klima, in-natura u l-bijodiversità, l-ambjent, is-saħħa pubblika u l-kwalità tal-ħajja, irriżorsi naturali u l-iskart, - jitlob il-promozzjoni ta' bidliet fi skemi ta' sussidju li għandhom impatt ħażin sostanzjali fuq lambjent u li m'humiex kompatibbli ma' l-iżvilupp sostenibbli, - jiddikjara li strateġiji tematiċi għandhom jinkludu objettivi u kalendarji ambjentali kwalitattivi u kwantitattivi rilevanti, - u fost l-oħrajn jitlob b'mod espliċitu għal reviżjoni ta' l-effiċjenza tal-miżuri ta' politika u ta' limpatt tas-sussidji relatati ma' riżorsi naturali u skart, u kif ukoll biex jiġu stabbiliti għanijiet u miri għall-effiċjenza tar-riżorsi u l-użu mnaqqas ta' riżorsi, filwaqt li tiġi żganċjata r-rabta bejn ittkabbir ekonomiku u l-impatti ambjentali negattivi, R. billi l-Anness ta' l-Istrateġija Tematika jiddikjara li: - jekk jinkiseb titjib annwali fil-produttività tar-riżorsi ta' 3%, filwaqt li l-ekonomija tikber b'rata ta' 3% fis-sena wkoll, l-użu tar-riżorsi jkun bejn wieħed u ieħor stabbli, - sakemm l-affarijiet kollha jkunu indaqs, l-użu ta' materjali li jirregolarizzaw mhux se jkunu biżżejjed biex inaqqsu l-impatti ambjentali mifruxa fuq l-ekonomija u jiksbu sistemi ta' żganċjar, S. billi fir-riżoluzzjoni tiegħu tas- 16 ta' Novembru 2005 dwar ir-Rebħa tal-Ġlieda kontra l-Bidla fil- Klima [7] il-Parlament Ewropew iddikjara li tnaqqis qawwi ta' emissjonijiet, jiġifieri ta' 30 % sa l-2020 u ta' 60-80 % sa l-2050 għandhom jiġu approvati mill-pajjiżi żviluppati, T. billi l-agrikoltura tuża inqas minn 50 % ta' l-art kollha u tikkonsma 30 % ta' l-ilma kollu u 20 % talfjuwil kollu, U. billi t-trasport huwa s-settur ta' l-utent aħħari li qed jikber bl-aktar rata mgħaġġla u huwa responsabbli għal 40 % ta' l-użu ta' l-enerġija totali madwar id-dinja kollha u għal bejn wieħed u ieħor 40-80 % tat-tniġġis ta' l-arja totali u għal 28 % ta' l-emissjonijiet tas-CO2 fl-Ewropa, V. billi għarfien aħjar ta' kif jaħdmu s-sistemi naturali se joħloq opportunitajiet ġodda għal sistemi ta' produzzjoni u ta' konsum ekoloġikament sodi; billi diġà hemm iktar minn 2,000 teknoloġija bbrevattati ispirati min-natura ("biomimicry"), W. billi wieħed mill-Objettivi tal-Millenju għall-Iżvilupp adottat min-Nazzjonijiet Uniti fl-2000 kien dak li jkun żgurat ambjent sostenibbli qabel l-2015 billi l-iżvilupp sostenibbli jiġi integrat fi programmi ta' politika nazzjonali, jitwaqqaf it-telf ta' riżorsi naturali u jitnaqqas bin-nofs in-numru ta' nies mingħajr aċċess għal ilma tajjeb għax-xorb; billi sa l-2020 il-kundizzjonijiet tal-ħajja ta' mill-inqas 140 miljun ruħ li jgħixu f'mandraġġi jridu jitjiebu b'mod sinifikanti, X. billi kull sena bejn 5 u 6 miljun persuna — l-iktar tfal — imutu minn mard ikkawżat mit-tniġġis ta' lilma u ta' l-arja, billi 370000 mewta prematura huma kkawżati mit-tniġġiż ta' l-arja fl-Ewropa, Y. billi l-użu sostenibbli tar-riżorsi naturali huwa conditio sine qua non għall-prosperità fit-tul, Z. billi l-bażi tal-biċċa l-kbira tal-problemi ambjentali hija l-użu mhux sostenibbli ta' riżorsi naturali, AA. billi trasformazzjoni tas-sistema preżenti ta' produzzjoni u ta' konsum hija meħtieġa b'mod urġenti; AB. billi s-soċjetà primarjament tiddependi fuq prodotti magħmula minn sett ta' materjali different, jiġifieri materjali bijoloġiċi, minerali u sintetiċi, li ħafna drabi jitħalltu sabiex jipproduċu materjali komposti u billi dawn il-materjali għandhom jintużaw u jiġu trattati b'mod li meta l-utilità tal-prodotti tispiċċa, huma ma jsirux skart mingħajr użu, AC. billi sa mhux aktar tard mill-2015 immaniġġjar aħjar u l-fatt li ma ssirx esplojtazzjoni żejda ta' riżorsi naturali li jiġġeddu bħall-istokks tal-ħut, il-bijodiversità, l-ilma, l-arja, il-ħamrija u l-atmosfera jistgħu jirriżultaw fl-irkupru ta' ekosistemi tal-baħar li saritilhom il-ħsara, skond il-Pjan ta' Implimentazzjoni ta' Johannesburg adottat fil-Laqgħa Għolja tan-Nazzjonijiet Uniti dwar l-Iżvilupp Sostenibbli f'Johennesburg fl-2002, AD. billi s-sistema industrijali tagħna tgħix fuq ekosistemi mbiegħda permezz tal-kummerċ u ħafna drabi hija insensittiva għad-degradazzjoni tagħhom; billi għalhekk l-istrateġija tar-riżorsi naturali għandha tkun ibbażata fuq l-applikazzjoni tal-metodoloġija tal-'footprint' ekoloġiku u għandha bħala għan primarju t-tnaqqis tal-'footprint' ekoloġiku ta' l-UE fid-dinja u li tmexxi u tinkoraġġixxi pajjiżi oħra li mhumiex fl-UE biex jagħmlu l-istess, AE. billi sa mhux aktar tard mill-2010, it-telf tal-bijodiversità jrid jitwaqqaf, skond il-Pjan ta' Implimentazzjoni ta' Johannesburg, AF. billi hemm disparitajiet kbar bejn Stati Membri fir-rigward tal-produttività tar-riżorsi; billi l-eliminazzjoni ta' dawn id-disparitajiet biss tfisser li l-produttività mtejba tnaqqas l-ammont ta' riżorsi naturali użati u konsegwentement titnaqqas il-pressjoni fuq l-ambjent u titjieb il-pożizzjoni kompetittiva ta' l- Istati Membri, AG. billi Stati Membri żviluppati ekonomikament u orjentati lejn is-servizz esportaw ammont kbir ta' lattivitajiet tagħhom li jikkunsmaw l-enerġija u r-riżorsi naturali lejn pajjiżi inqas żviluppati fl-UE u barra mill-UE; billi l-Kummissjoni għandha tikkunsidra li Stati Membri differenti jużaw ammonti differenti ta' riżorsi naturali sabiex jilħqu l-istess rata ta' tkabbir ekonomiku, AH. billi l-Pjan ta' Implimentazzjoni ta' Johannesburg talab ukoll biex jinfired it-tkabbir ekonomiku middegradazzjoni ambjentali billi jitjiebu l-effiċjenza u s-sostenibilità fl-użu ta' riżorsi u proċessi ta' produzzjoni u billi jitnaqqsu d-degradazzjoni tar-riżorsi, it-tniġġis u l-iskart, AI. billi l-Pjan ta' Azzjoni ta' l-Unjoni Ewropea għat-Teknoloġiji Ambjentali fuq imsemmi: - jinnota li l-użu effiċjenti ta' riżorsi u materjali jnaqqas l-ispejjeż għall-industrija u d-djar, u b'hekk ikun hemm iktar flus fl-idejn u l-ekonomija ta' l-UE tiddependi inqas minn riżorsi skarsi u swieq instabbli ħafna, - jinnota li ħafna drabi riżorsi skarsi jikkawżaw kunflitti reġjonali f'pajjiżi li qed jiżviluppaw, - jiġbed l-attenzjoni għall-ħtieġa li jkunu promossi teknoloġiji li jgħinu fil-prevenzjoni ta' diżastri naturali jew attivitajiet li jistgħu jwasslu għall-qerda ta' riżorsi naturali jew li jagħmlulhom il-ħsara, AJ. billi politika tista' tkun implimentata biss jekk il-pubbliku u l-konsumatur huma mħeġġa jibdlu limġiba fil-konsum tagħhom biex iqisu l-ħtiġijiet ta' l-ambjent u s-saħħa, 1. Jieħu nota fuq qalbu tal-komunikazzjoni fuq imsemmija mill-Kummissjoni "Strateġija Tematika dwar lużu sostenibbli ta' riżorsi naturali", u jiddispjaċih għan-nuqqas ta' viżjoni ċara dwar kif jintlaħaq l-objettiv ġenerali; iqis li għandha tkun meqjusa bħala l-ewwel pass fi proċess li eventwalment iwassal għal strateġija komprensiva għall-użu sostenibbli ta' riżorsi naturali; 2. Iqis li l-pjattaforma għal azzjoni tal-Kummissjoni għall-istudju ta' l-Istrateġija għall-Iżvilupp sostenibbli hija kawta wisq u limitata fl-iskop tagħha u li, fil-forma preżenti tagħha, mhux se jirnexxielha tipperswadi lill-pubbliku jew lil dawk il-politiċi li jieħdu d-deċiżjonijiet biex isegwu l-għanijiet kruċjali li tipprovdi għalihom; 3 Jitlob lill-Kummissjoni biex tistabbilixxi għanijiet u miri fuq livell politiku u settorjali għall-effiċjenza tar-riżorsi, u biex tħaffef il-ħidma fuq għodod xierqa biex jinżamm il-progress; 4. Jinnota b'dispjaċir li l-Istrateġija Tematika dwar l-użu sostenibbli ta' riżorsi naturali (l-Istrateġija Tematika) tonqos milli ssegwi l-objettivi tas-Sitt EAP tal-Komunità Ewropea; iqis li l-objettivi tas-Sitt EAP relatati ma' l-użu sostenibbli ta' riżorsi naturali se jibqgħu ma jintlaħqux sakemm l-azzjonijiet konċertati ppreżentati fl-Istrateġija Tematika ma jsirux aktar effettivi; iqis li dan japplika partikularment għall-objettiv li jiġi żgurat li l-użu tar-riżorsi naturali u l-impatt tagħhom ma jaqbiżx il-kapaċità ta' l-ambjent; 5. Jitlob lill-Unjoni Ewropea biex iżżid l-isforzi tagħha u tieħu deċiżjonijiet bil-ħsieb li ssir l-iktar ekonomija ekonomika fid-dinji f'termini ta' l-użu tagħha tar-riżorsi u ta' l-enerġija; jenfasizza li l-kisba ta' għanijiet bħal dawn tippermetti indipendenza u siġurtà ta' forniment ta' riżorsi u enerġija akbar u firda tat-tkabbir ekonomiku mill-isfruttament tar-riżorsi naturali; 6. Jenfasizza li t-tniġġis, l-iskarsezza dejjem akbar tar-riżorsi naturali u tal-materja prima u d-diffikultà dejjem akbar biex jinkiseb aċċess għalihom jikkostitwixxu theddida għall-konservazzjoni tal-bijodiversità u se jikkawżaw żidiet fil-prezz fuq tali skala li bejn wieħed u ieħor jiddistabilizzaw kompletament is-sistemi ekonomiċi u soċjali ta' l-Unjoni Ewropea u ta' pajjiżi terzi, u se joħolqu riskji ta' kunflitti; iħeġġeġ lill- Kummissjoni u lill-Unjoni Ewropea jwieġbu b'modi xierqa għas-sitwazzjoni; 7. Iqis li, anke jekk hemm il-ħtieġa ta' data iktar speċifika f'ċerti oqsma, din m'għandhiex tintuża bħala skuża biex ikunu posposti miżuri li jeħtieġ li jittieħdu biex ikun żgurat l-użu sostenibbli tar-riżorsi naturali; jinnota wkoll li l-għerf disponibbli bħalissa huwa biżżejjed biex jippermetti li tittieħed azzjoni prattika issa biex jittejjeb il-konsum sostenibbli tar-riżorsi naturali; 8. Jisħaq fuq l-objettivi essenzjali ta' l-użu sostenibbli tar-riżorsi naturali, inklużi livell għoli ta' ħarsien ta' l-ambjent u s-saħħa pubblika, id-disponibilità ta' riżorsi naturali għall-ġenerazzjonijiet li ġejjin, kontribuzzjoni għall-istabilità u l-prosperità tas-sistema ekonomika u soċjali tagħna u li jiġi limitat l-użu tar-riżorsi naturali sabiex l-impatt ambjentali jitnaqqas u jsir stabbli; 9. Iqis li l-Kummissjoni għandha tieħu l-opinjoni tal-Parlament, tal-pubbliku Ewropew u l-ambjent bisserjetà, u jitlob lill-Kummissjoni biex tistabilixxi miri u skedi li jorbtu għal riżorsi naturali kif ġej: a) biex jiġu żviluppati u implimentati l-aħjar prattiki għal kull katina ta' produzzjoni, b) biex jintlaħaq tnaqqis kwantitattiv fl-emissjonijiet ta' gass li għandu effett serra b'mill-inqas 30 % sa l- 2020 u bi 80 % sa l-2050 meta mqabbla mal-livelli ta' l-1990 10. Jinkuraġġixxi lill-Kummissjoni biex tiddefinixxi l-aħjar prattiki għall-gruppi ta' prodotti ewlenin, filwaqt li tibda mill-'ewwel għaxra' (definiti mill-Kummissjoni) u dan għandu jitlesta fi żmien tliet snin. IċĊentru tad-Data għar-Riżorsi Naturali (propost fl-Istrateġija Tematika) għandu jkun responsabbli biex jiddefinixxi l-aħjar prattiki; 11. Iħeġġeġ lill-Kummissjoni biex tipproponi politiki tal-Komunità sabiex: - tiġi mrawma interazzjoni tal-partijiet interessati u tiġi promossa l-applikazzjoni ta' evalwazzjonijiet taċċiklu tal-ħajja (LCA) u/jew metodi oħrajn fost kumpaniji u biex tiġi pprovduta informazzjoni fuq talba, - jiġu żviluppati miri għas-CO2 fuq bażi nazzjonali u settorjali; 12. Iqis li l-Istrateġija Tematika għandha tinkludi linji gwida li jispjegaw il-miżuri neċessarji għal ċertu setturi u l-bidliet meħtieġa proposti għal politiki sabiex jintlaħaq użu sostenibbli u aktar effiċjenti tar-riżorsi; 13. Iqis li, billi tipposponi l-azzjoni prattika, l-UE se ċċedi l-pożizzjoni kompetittiva tagħha fil-qasam ta' l-innovazzjoni u l-kummerċ f'teknoloġiji eko-effiċjenti ġodda; 14. Iqis li l-Unjoni Ewropea għandha tieħu t-tmexxija fit-tfittxija għal soluzzjonijiet innovattivi u fil-promozzjoni ta' użu aktar effiċjenti tar-riżorsi u li għandha timmira biex tkun minn ta' l-ewwel fid-dinja fitteknoloġiji eko-effiċjenti; jinnota li s-suq għal prodotti sostenibbli se jkollu jikber biex ilaħħaq mad-domanda dejjem akbar ta' "klassi tan-nofs" li qed tikber b'mod rapidu għal prodotti u servizzi tal-konsumatur li jirrispettaw il-kapaċità reġjonali u globali; 15. Jilqa' r-rikonoxximent mill-Kummissjoni li l-politika dwar l-użu sostenibbli tar-riżorsi naturali s'issa ma kenitx xierqa; 16. Filwaqt li jirrikonoxxi li l-ħidma lejn l-użu sostenibbli tar-riżorsi naturali hija proċess fit-tul, jikkunsidra li l-operjodu ta' żmien ta' 25 sena kif imsemmi fil-komunikazzjoni tal-Kummissjoni huwa twil wisq; 17. Jilqa' l-konċentrazzjoni tal-Kummissjoni fuq il-ħsieb dwar iċ-ċiklu tal-ħajja tul il-Komunikazzjoni u jinkuraġġixxi lill-Kummissjoni biex tkompli ssegwi dan l-approċċ sa ma tasal għal azzjoni ta' politika konkreta; 18. Jisħaq li l-isforzi tar-Riċerka u l-Iżvilupp(R & D) għandhom ikunu direzzjonati biex itejbu l-għarfien tagħna ta' kif jaħdmu s-sistemi naturali sabiex is-sistemi ta' produzzjoni u ta' konsum jiġu strutturati fuq linji bijoloġiċi, u b'hekk titjieb il-produttività tar-riżorsi u jitnaqqas it-tniġġis; 19. Iqis li l-istabbiliment ta' Ċentru tad-Data Ewropew qabel l-2008 huwa utli jekk xogħlu jkun li jassessja u jtejjeb perjodikament u biex jistabbilixxi wkoll liema indikaturi oħra għadhom meħtieġa li jiffaċilitaw l-ilħuq ta' l-objettiv urġenti li jnaqqas l-impatt ambjentali u ta' saħħa ta' l-użu tar-riżorsi naturali għal livell minimu; 20. Ma jaqbilx mal-Kummissjoni li m'hemmx indikaturi magħrufa li jippermettu li objettivi speċifiċi, ċari u li għandhom kalendarju jkunu inklużi issa fl-Istrateġija Tematika; jinnota li indikaturi li huma magħrufa diġà jinkludu il-GDP (Prodott Gross Domestiku), id-DMI (Input Dirett ta' Materjal) u d-DMC (Konsum Domestiku ta' Materjal); indikaturi oħra kif disponibbli u ddettaljati bħal dawk imsemmija hawn fuq se jkunu relatati ma' aspetti varji tal-kwalità tal-ħajja, bħall-kundizzjonijiet tas-saħħa pubbliċi, l-inklużjoni soċjali, il-kuxjenza soċjali tal-proċessi tat-teħid ta' deċiżjonijiet u "footprint" ambjentali; l-isfida se tkun it-titjib tal-kwalità tal-ħajja billi jiġu stabbiliti għanijiet aktar immaterjali bl-appoġġ ta' teknoloġiji ta' l-informatika u l-komunikazzjoni, u b'mod ġenerali, b'teknoloġiji inqas esiġenti u li għalhekk inaqqsu l-pressjoni fuq irriżorsi naturali; 21. Jipproponi li l-Kummissjoni għandha twettaq fi tliet snin evalwazzjoni rigward il-possibilitajiet u listrumenti li jifirdu l-użu tar-riżorsi naturali mit-tkabbir ekonomiku. L-Istrateġija Tematika riveduta għandha tinkludi dawn l-istrumenti ta' żganċjar. Dan l-approċċ għandu jkun implimentat fir-reviżjoni tal-politiki eżistenti; 22. Jenfasizza l-ħtieġa li tiġi żviluppata żieda mal-GDP — li tiffoka fuq l-aspetti kwalitattivi ta' tkabbir — u f'dan il-proċess jiġu żviluppati speċifikament metodoloġiji sabiex jiġi assenjat valur fuq il-kapital naturali; 23. Iqis li, jekk flimkien mat-tnaqqis fl-użu tar-riżorsi naturali ikun hemm ukoll bidla għal alternattiva, lewwel għandha ssir riċerka dwar l-impatt ambjentali ta' l-alternattiva proposta; 24. Jistieden lill-UE biex tiżgura li l-istrumenti u l-leġiżlazzjoni kollha tal-Komunità jikkontribwixxu b'mod globali għall-konservazzjoni tar-riżorsi naturali u għal żvilupp sostenibbli fl-UE u f'pajjiżi barra l-UE; l-UE għandha tinkoraġġixxi t-twaqqif ta' strateġiji ta' riżorsi fil-pajjiżi mhux fl-UE, li jkunu riflessi anke fil-fondi u fil-politika ta' l-għajnuna tagħha; 25. Jikkunsidra li huwa importanti li wieħed jittratta mhux biss l-użu tal-Komunità (l-użu fl-UE) tarriżorsi naturali iżda wkoll l-importazzjonijiet tar-riżorsi minn pajjiżi terzi; 26. Jisħaq dwar il-ħtieġa li jindirizza d-dgħjufijiet ovvji tal-mudell ta' l-ekonomija attwali rigward l-assenjazzjoni ta' valur għas-servizzi ta' l-ekosistema u sabiex jiġi ppreżentat qafas ta' politika li jagħti prijorità lilleffiċjenza tar-riżorsi u tas-sistemi ta' produzzjoni li huma strutturati progressivament matul il-linji bijoloġiċi; 27. Iqis li sa l-2030 l-użu ta' riżorsi primarji li ma jiġġeddux fl-UE jrid jitnaqqas b'erba' darbiet, jew l-użu tar-riżorsi naturali jrid jitnaqqas bin-nofs sa l-2030 filwaqt li fl-istess ħin tiżdied il-prosperità fid-dinja kollha; jinnota li jistgħu jintużaw l-indikaturi li ġejjin: TMR (Bżonn Totali ta' Materjal), DMI (Input Dirett Materjali) u DMC (Konsum Domestiku Materjali); jinnota li dawn l-indikaturi juru l-kwantitajiet ta' riżorsi li jintużaw f'ekonomija u li billi wieħed jiddividi l-GDP b'dawn l-indikaturi huwa possibbli li titkejjel il-produttività ta' l-użu tar-riżorsi naturali; 28. Jaqbel li fil-preżent ftit li xejn hemm indikaturi ta' l-impatt aggregati li diġà huma aċċettati ħafna għal kejl tal-progress tat-tnaqqis fl-impatt ambjentali ta' l-użu tar-riżorsi, dak li huwa magħruf bħala indikatur eko-effiċjenti; iqis li hemm bżonn li dawn jiġu ffinalizzati mill-aktar fis possibli u mhux aktar tard mill-2008; jinnota li f'dan ir-rigward aktar żvilupp ta' "konsum materjali ta' valur ambjentali"(EMC) għandu jiġi appoġġjat attivament; 29. Iqis li l-istrumenti tas-suq u s-sussidji, partikolarment dawk ta' natura fiskali, jistgħu jintużaw sabiex inaqqsu l-użu ta' riżorsi li jagħmlu ħsara lill-ambjent, partikolarment permezz ta' allokazzjoni mill-ġdid ta' sussidji, permezz ta' tnaqqis f'fażijiet, iżda b'mod mgħaġġel, ta' kwalunkwe sussidju għal attivitajiet mhux sostenibbli u permezz ta' l-appoġġ għall-introduzzjoni ta' ekotaxxi. It-tneħħija ta' sussidji li jagħmlu ħsara fuq l-użu ta' riżorsi għandha tkun inkluża fil-pjan preparatorju tal-Kummissjoni kif rekwiżit fl-Istrateġija għal Żvilupp Sostenibbli; 30. Iqis li allokazzjoni mill-ġdid ta' sussidji, per eżempju li jkun hemm iktar sussidji għal enerġija idroelettrika ġġenerata fuq skala żgħira, kif ukoll għal enerġija ġġenerata permezz tar-riħ u enerġija solari, se jippromwovu l-użu ta' teknoloġiji ġodda u jtejbu l-pożizzjoni kompetittiva ta' l-Ewropa fid-dinja, kif ukoll se jnaqqsu d-dipendenza fuq fjuwils fossili impurtati minn partijiet oħra tad-dinja; 31. Jinnota li l-iżganċjar tat-tkabbir ekonomiku u t-titjib ta' l-effiċjenza ta' l-użu tar-riżorsi hija diġà kkunsidrata bħala objettiv politiku f'9 Stati Membri (inklużi l-Ġermanja u l-Finlandja) u l-Ġappun; jikkunsidra li żganċjar relattiv mhux suffiċjenti, ġaladarba l-konsum assolut tar-riżorsi naturali jibqa' għoli żżejjed; għaldaqstant jisħaq li l-programm ta' politika relatat ma' l-użu sostenibbli ta' riżorsi naturali għandu jikkonċentra fuq l-iżganċjar tat-tkabbir ekonomiku mill-użu tar-riżorsi naturali li jġib tnaqqis assolut kemm firriżorsi wżati kif ukoll fl-impatt ambjentali fl-użu tar-riżorsi; 32. Jisħaq li l-UE għandha tadotta mira ċara għat-tnaqqis assolut ta' l-użu tar-riżorsi, ġaladarba l-analiżi fl-Anness għall-Istrateġija Tematika tindika li għandna bżonn immorru lil hinn mit-3 % tat-titjib effiċjenti tar-riżorsi annwali, u li t-tnaqqis bin-nofs ta' l-użu tar-riżorsi fil-perjodu 2005-2030 jeħtieġ kważi 6% ta' titjib fl-effiċjenza tar-riżorsi annwali; 33. Iqis li l-impatt ħażin mill-użu totali tar-riżorsi fl-UE jrid jitnaqqas bin-nofs għal kull kategorija ta' riżorsa, pereżempju permezz ta' approċċ settorjali fl-industrija tal-bini, fit-trasport u setturi oħrajn, sabiex jitnaqqas l-impatt ta' l-użu ta' dawn ir-riżorsi u titnaqqas id-dipendenza minnhom; 34. Iqis li l-Istrateġija Tematika għandha jkollha l-għan li tagħmel użu aktar effiċjenti tar-riżorsi naturali, ittejjeb l-immaniġġjar tagħhom u l-immaniġġjar ta' l-iskart, tadotta metodi ta' produzzjoni u xejriet ta' konsum aktar sostenibbli u tiżgura li l-użu tar-riżorsi naturali ma jkunx iktar mill-piż potenzjali li l-ambjent jista' jiflaħ; 35. Jipproponi li jkunu stabbiliti miri għal tnaqqis fl-użu ta' riżorsi fis-setturi li ġejjin: l-ikel, l-akkomodazzjoni u t-trasport, għaliex skond studji reċenti dawn jikkawżaw l-aktar l-impatti negattivi; 36. Għaldaqstant jistieden lill-Kummissjoni sabiex tieħu tliet azzjonijiet prinċipali: a) tidentifika u tiżviluppa politiki u azzjonijiet speċifiċi għall-ogħla 20 riżorsi (materjali) bl-akbar impatti; dawn għandhom jiġu proposti mhux aktar tard mill-2008, b) tipprepara djalogi bejn il-partijiet interessati fis-setturi l-aktar intensivi fl-estrazzjoni ta' riżorsi u ta' produzzjoni sabiex tidentifika miri settorjali u miżuri xierqa għat-titjib ta' l-effiċjenza tar-riżorsi, c) tiżviluppa kriterji ta' bażi ta' riferenza għall-immaniġġjar sostenibbli u l-ġbir ta' riżorsi bijotiċi (eż. linjam, il-ħut, u prodotti ta' l-agrikoltura); 37. Jistieden lill-Kummissjoni sabiex tinkuraġġixxi l-iżvilupp tal-mudelli ġodda li joffru l-prodotti, per eżempju, sistemi ta' servizzi ta' prodott, provvista ta' utilità lill-konsumaturi permezz ta' l-użu tas-servizzi aktar milli l-prodotti, u b'hekk jiġi ottimizzat l-użu kemm ta' l-enerġija u kemm tal-materjali; 38. Jisħaq li l-isforzi sabiex jintużaw ir-riżorsi naturali b'mod aktar effiċjenti għandhom isiru b'attenzjoni sħiħa fuq l-impatt fuq il-kummerċ u għandhom bħala skop li jnaqqsu progressivament l-effett ekoloġiku ta' l-UE fid-dinja; 39. Iqis li l-Istrateġija Tematika għandha tkun integrata f'livelli varji tal-politika u fl-oqsma relevanti kollha tal-politika; għal dan il-għan, il-miri ta' l-UE ta' prevenzjoni ta' l-iskart u l-miri tar-riċiklaġġ u ta' lużu mill-ġdid għandhom rwol fundamentali; 40. Jitlob lill-Kummissjoni biex tippromwovi teknoloġiji li jiffukaw fuq prodotti li jdumu, li jistgħu jintużaw mill-ġdid u li jistgħu jiġu rriċiklati; 41. Iqis li t-tiswija u l-użu mill-ġdid ta' prodotti jestendu l-ħajja tal-prodott u din hija miżura sostenibbli biex jinkiseb tnaqqis fil-ħolqien ta' l-iskart u biex tiżdied il-konsevazzjoni tar-riżorsi; għaldaqstant jitlob lill-Kummissjoni u l-Istati Membri biex iħeġġu b'mod attiv "soċjetà li tuża mill-ġdid" permezz ta' miżuri edukattivi, ekonomiċi u strutturali, bħal ma' huwa l-appoġġ lill-organizzazzjonijiet u n-netwerks għall-użu millġdid u għat-tiswija; 42. Jappoġġja l-approċċ ta' l-Istrateġija Tematika sabiex tanalizza politiki eżistenti sabiex jgħollu l-effettività ta' l-Istrateġija, iżda jipproponi li f'din il-fażi jintgħażlu ll-ewwel l-aktar politiki relevanti eżistenti u dawk li għadhom fil-preparazzjoni (eż.: L-Istrateġija Tematika dwar il-Prevenzjoni u r-Riċiklaġġ ta' l-Iskart, Politika ta' Prodott Integrat). L-Istrateġija Tematika għandha tkun ukoll konsistenti ma' l-objettivi ta' Liżbona; 43. Jipproponi l-identifikazzjoni tan-nuqqasijiet fil-politiki Ewropej attwali li jnaqqsu mill-kapaċità ta' lużu sostenibbli tar-riżorsi naturali; 44. Jinnota li l-Kummissjoni tippjana reviżjoni regolari ta' l-Istrateġija Tematika li se tibda fl-2010 u tkompli sejra kull ħames snin wara. Iqis dan bħala ta' valur iżda jenfasizza l-ħtieġa li din l-evalwazzjoni għandha tinkludi analiżi xierqa ta' l-azzjonijiet li jittieħdu lejn il-kisba ta' l-użu sostenibbli tar-riżorsi naturali u sabiex tiġi kkunsidrata l-ħtieġa kostanti għall-politika f'dan il-qasam sabiex tevolvi f'relazzjoni ma' l-iżviluppi xjentifiċi. L-evalwazzjoni għandha teżamina wkoll l-effetti fil-pajjiżi terzi ta' azzjonijiet li jittieħdu fillivell ta' l-UE; 45. Iqis li l-politika agrikola, b'mod partikulari, għandha jkollha l-mira li titnaqqas il-pressjoni fuq l-ambjent permezz ta' l-użu sostenibbli tar-riżorsi naturali inklużi l-art, l-ilma u l-fjuwils, iżda mhux biss ta' dawn; 46. Jisħaq fuq l-importanza tad-dimensjoni globali tal-politika Ewropea dwar l-użu sostenibbli tar-riżorsi naturali u l-ħtieġa li jiġi żgurat li kull pass lejn l-użu sostenibbli tar-riżorsi fl-Ewropa ma jwassalx għal iżjed impatti ambjentali fil-pajjiżi terzi; 47. Iqis li, fl-agrikoltura, hemm il-ħtieġa li jsir progress ġenwin fir-riċerka fil-metodi ta' produzzjoni ekoloġiċi, fir-regolamentazzjoni u l-monitoraġġ relatat, inter alia, fl-użu ta' fertilizzanti, pestiċidi u ilma, filpromozzjoni ta' ktajjen qosra, fl-internalizzazzjoni ta' l-ispejjeż esterni u fir-rabta tal-kundizzjonijiet ambjentali ma' l-appoġġ ekonomiku; 48. Iqis li l-irwol ġdid u responsabbli ta' l-użu tar-riżorsi naturali fil-biedja organika u sostenibbli għandu jkun rikonoxxut u appoġġjat; 49. Iqis li, minħabba li speċi varji ta' ħut preżentement huma l-aktar riżorsi mhedda fuq medda twila ta' żmien u li l-għajbien ta' l-ispeċi ji sta' jirriżulta b'aktar bidliet ekoloġiċi, jitlob li jkun hemm politika għassajd responsabbli u serja; 50. Iqis li l-Istati Membri jridu jimplimentaw l-istrateġija ta' l-UE għall-bijodiversità, kemm għas-sajd u kemm f'oqsma oħra, u, b'koperazzjoni mal-Kummissjoni, għandhom jieħdu miżuri biex jintlaħaq l-objettiv li jitwaqqaf it-tnaqqis tal-bijodiversità sa l-2010; 51. Jilqa' l-proposta tal-bord internazzjonali li se jinkludi parteċipanti minn pajjiżi li qegħdin jiżviluppaw u li, inter alia, jiżviluppaw bażijiet ta' riferenza ta' sostenibilità biex jaqla', jiġbor u jittrasporta materjali u prodotti li ġejjin minn barra l-UE, inkluż mhux biss l-istandards ta' kwalità materjali iżda wkoll l-istandards ta' kwalità ta' produzzjoni, waqt li jitqiesu l-kwistjonijiet soċjali u ambjentali; 52. Jisħaq fuq il-ħtieġa għal għajnuna lill-pajjiżi li qed jiżviluppaw, għall-pajjiżi ta' l-Ewropa tal-Lvant u tal-Balkani tal-Punent li m'humiex parti mill-UE, permezz ta', fost l-oħrajn, qsim ta' teknoloġija u tagħrif speċjalizzat; iżid li l-Ewropa ma tistax timporta b'mod xieraq il-bijokapaċità minn pajjiżi oħra mingħajr lużu tar-riżorsi sostenibbli li bl-istess mod issir objettiv għal dawk il-pajjiżi u mingħajr ma tiżgura li hija qiegħda timporta riżorsi li huma sfruttati wisq jew mhedda; 53. Iqis li l-pajjiżi li qed jiżviluppaw għandhom ikunu mgħejuna jilħqu l-istandards ta' l-UE u r-rekwiżiti ta' l-ittikkettar; 54. Jisħaq l-importanza għal din l-Istrateġija Tematika tar-rekwiżit diġà inkorporat fi strateġiji ta' politika oħra li sa l-2010 medja ta' 12 % tal-konsum ta' l-enerġija fl-UE u 21 % tal-konsum ta' l-elettriku fl-UE għandhom jiġu minn riżorsi naturali sostenibbli, u li 12 % għandu jjitla' għal 15 % fl-2015; 55. Jimmira li sa l-2010, jagħmel konformi l-prinċipju ta' l-UE ta' akkwist pubbliku aħdar (green public procurement) bl-istandard attwalment miksub mill-Istat Membru li jiffunzjona l-aħjar; 56. Iqis, b'konformità ma' politika tal-konsum ta' l-enerġija li tiġġedded, li sa l-2010 meta ta' mill-inqas 12 % tal-materja prima li tiġġedded fl-UE, għandha tkun ġejja minn sorsi li jkunu qed juru li qed jiġu amministrati b'mos sostenibbli, ċifra li għandha togħla għal mill-inqas 15 % fl-2015; fl-istess ħin jenfasizza l-importanza tal-mira ta' l-UE li tiffranka 20 % ta' l-enerġija sa l-2020; 57. Iqis li l-UE għandha tagħmel dak kollu possibbli biex tagħti tagħrif tajjeb lill-konsumaturi u lill-produtturi dwar l-użu sostenibbli ta' riżorsi naturali, li l-edukazzjoni ambjentali, b'mod partikulari dak li jikkonċerna l-konsum sostenibbli, għandu jifforma parti mill-edukazzjoni elementari, u li l-konsumaturi u lprodutturi għandhom ikunu involuti f'ideat dwar bidliet li jistgħu jwasslu għal użu sostenibbli tar-riżorsi naturali; 58. Iqis li l-produtturi għandhom ifornu informazzjoni lill-pubbliku dwar il-metodi ta' oriġini u ta' produzzjoni tal-prodotti u s-servizzi tagħhom u l-produzzjoni tal-ktajjen involuti, inkluża informazzjoni dwar limpatt ambjentali matul iċ-ċiklu li minnu jgħaddu l-prodott u r-riżorsi użati fil-proċess ta' produzzjoni, kif ukoll sa liema punt il-prodott jista' jissewwa, jintuża mill-ġdid u jiġi riċiklat; 59. Iqis li l-politika ta' l-UE għandha titfassal b'mod li tinkoraġġixxi lil Stati Membri jadottaw approċċi iktar ambizzjużi — u żgur li ma jaqtgħulhomx qalbhom milli jagħmlu dan — bil-għan li jittejjeb l-użu sostenibbli tar-riżorsi naturali; 60. Iqis li l-Kummissjoni sa l-2008 għandha tissottometti pjan direzzjonali għal riforma, għal kull settur, ta' skemi sussidjarji li għandhom impatt negattiv sostanzjali fuq l-ambjent u huma diffiċli li jiġu rrikonċiljati ma' żvilupp sostenibbli, bil-ħsieb li jitneħħew gradwalment; 61. Jilqa' kwalunkwe inizjattiva tal-Kummissjoni li tista' tirriżulta fl-użu sostenibbli tar-riżorsi naturali u jnaqqsu l-impatt negattiv ta' l-użu tar-riżorsi naturali fuq l-ambjent; 62. Jiġbed l-attenzjoni għal bżonn li titjieb il-komunikazzjoni bejn il-bejjiegħa u l-konsumaturi; jistieden lill-Kummissjoni f'din il-konnessjoni tkabbar it-tikketta preżenti ta' l-enerġija (fridges, karozzi, bini) għal gruppi kollha ta' prodotti li jużaw l-enerġija sa l-2010; 63. Jipproponi li l-Kummissjoni tiżviluppa fi żmien tliet snin, metodoloġija li tkejjel l-impatt ambjentali ta' kull katina ta' produzzjoni; 64. Jipproponi li l-Kummissjoni kull tliet snin timmoniterja l-progress li jkun sar fit-titjib ta' l-effiċjenza tar-riżorsi; 65. Jirrakkomanda l-użu ta' bord internazzjoanli (propost fl-Istrateġija Tematika) sabiex jiġu estiżi l-aħjar prattiki u l-miri tas-CO2 għal livell globali; 66. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni. [1] Dokument tal-Kunsill 10117/2006, 9.6.2006. [2] ĠU L 197, 21.7.2001, p.30. [3] ĠU L 242, 10.9.2002, p. 1. [4] ĠU C 157 E, 6.7.2006, p.77. [5] "Il-footprint ekoloġiku" hi espressjoni tal-punt sa liema l-bnedmin jikkunsmaw ir-riżorsi tad-Dinja fir-rigward ta' ettari ta' art produttiva. [6] Komunikazzjoni lill-Kunsill Ewropew tar-Rebbiegħa — Ħidma flimkien għat-tkabbir u l-impjiegi (COM(2005)0024). [7] ĠU C 280 E, 18.11.2006, p.120. --------------------------------------------------